राष्ट्रीय स्वयंसेवक संघ का जन्म डा. हेडगेवार द्वारा १९२५ में अत्यंत सादगी पूर्ण तरीके से, बगैर किसी आडम्बर के निःष्कपट तरीके से एक छोटे परन्तु अत्यंत मत्वपूर्ण उद्द्येश्य की पूर्ती के लिए हुआ था | उद्येश्य था समग्र हिन्दू समाज (हिन्दू कोई धर्म या मत नहीं, अपितु एक जीवन पद्धति है जिसमें एक ओर अहिंसा परमो धर्मा है तो दूसरी ओर शठे प्रति शाठ्ये है, यही पद्धति कहती है “सर्वे भवन्तु सुखिनः”) को बगैर किसी प्रकार के भेद भाव के (विभिद उपासना पद्धतियों, जातियों, उप जातियों, वर्ण, राजनैतिक भिन्नता, मत-मतान्तरो, आर्थिक, सामजिक विभेदों का ध्यान किये बगैर) संगठित करना और अपने पूर्व गौरव तथा सदाचरण को स्मरण करते हुए, इस राष्ट्र को परम वैभव प्रदान करना, जितना सहज और सरल इसका जन्म था, उतनी ही सहज और सरल इसकी कार्य पद्धति भी है | २४ घंटे में निश्चित समय पर मात्र एक घंटे की प्रतिदिन शाखा, जिसमें विभिन्न शारीरिक व्यायाम, पूर्ण अनुशाषन में रहते हुए सदाचारिता के साथ करना और “तेरा वैभव अमर रहे माँ, हम दिन चार रहें न रहें” जैसे गीतों द्वारा माँ भारती की वंदना करना और अंत में माँ भारती की प्रार्थना करना | संघ का मानना है यदि व्यक्ति निर्माण हुआ तो उससे समाज और समाज से राष्ट्र निर्माण स्वतः होगा | परन्तु विडंबना है कि अधिकाँश लोग, जो इतने सहज नहीं होते, संघ के इस सरल कार्य को भी शंसय की दृष्टि से देखते हैं; इसमें उनका कोई दोष नहीं हैं निरंतर चतुर्दिक सामाजिक कुरीतियों और कुटिलताओं से घिरे किसी भी व्यक्ति को सहज ही किसी की सहजता पर तत्काल विश्वास नहीं होगा | संघ को समझने के लिए निरंतर समर्पण भाव से उसके सानिद्ध्य में आना होगा | संघ के विषय में अनेकानेक भ्रान्तियां है कि संघ यह करता है, संघ वह करता है| यह स्पष्ट समझ लेना चाहिए कि संघ केवल और केवल निःस्वार्थी, सदाचारी, राष्ट्रभक्त व्यक्तियों का निर्माण करता है, यह एक विद्यालय मात्र है| यहाँ से निकले व्यक्ति अपने अपने तरीके से राष्ट्र और समाज के विभिन्न क्षेत्रों में अपनी अपनी सामर्थ्य और योग्यता के अनुसार कार्य करते हैं| ऐसा नहीं है कि संघ के लोगों में विकार नहीं हैं, या दोष नहीं हैं| संघ की शाखा में मात्र एक घंटे आने वाला व्यक्ति शेष २३ घंटे उसी कलुषित वातावरण में रहता है, जिसमें सामान्य व्यक्ति की बात तो क्या, वल्कल वस्त्रधारी सन्यासी भी विकारों में लिप्त पाए जाते हैं; तो निःश्चित उस वातावरण का प्रभाव भी उस पर रहेगा, फिर शाखा में कितना समर्पण रहता है, कितने दिन आता है, इन सबका प्रभाव भी रहता है| किसी अच्छे से अच्छे विद्यालय में भी क्या सभी क्षात्र अच्छे निकलते हैं? एक ही अध्यापक द्वारा पढाए क्षात्रों में योग्यता और आचरण भिन्न भिन्न पाया जाता है, परन्तु केवल अच्छे क्षात्र के प्रदर्शन का श्रेय उस संस्थान और उस आचार्य को जाता है| आप अब से पचास वर्ष पूर्व के हिन्दू समाज का स्मरण करें, जब वह इतना हतोत्साहित और खिन्न था कि स्वयं को हिन्दू कहलाने में अपमानित अनुभव करता था, आज वही समाज अपने को गौरवान्वित अनुभव करता है, आज अनेकानेक सन्यासी जो अस्पृश्यता के विरुद्ध खड़े दिखाई देते हैं और आदिवाषी, वनवासी, एवं इस प्रकार के अभावग्रस्त लोगों के मध्य कार्य करते दीखते हैं, वह कहीं न कहीं संघ जैसी संस्थाओं का अपरोक्ष अथवा परोक्ष प्रभाव ही है|